Dmitri Iwanowitsch Mendeleev (8 Febiweri 1834 – 2 Febiweri 1907, wehna wan Roshan kemis an inventa. Im nuon az di smadi we mek di fos vorjan a di piiriadik tiebl a eliment. Im yuuz di tiebl fi pridik di prapati dem fi di eliment dem we neva get discova yet. Bitwiin 1859 an 1861, im wok pan di kyapilariti a likwid an ou di tespekchroskuop wok. Ina liet Aagos 1861 im rait im fos buk pan di spekchroskuop; im get nof rietins fi di buk. Im ton profesa a kemischri a di St. Petersburg Steit Instityuut a Teknalaji an St. Petersburg Steit Yuunivorsiti ina 1863. Ina 1865 im ton Dakta a Saiyans fi im Disatieshan “Pan di Kombinieshan a Waata wid Alkoal”. Im get tenya ina 1867 an bai 1871 chransfaam Sient Petersburg ina wan intanashinali rekagnaiz senta fi kemischri risaach. Aft aim rizain fram St. Petersburg Yuunivorsiti, im get a puos az Direkta a di Byuuro a Wiet an Meja. Ina disya ruol ya im get di jab fi mek nyuu standad fi di prodokshan a vadka. Chuu im wok ina di Byuuro, ina 1894 nyuu standad fi vadka get inchrajuus ina Roshan laa an aal a di vakda we mek wehn afi bi 40 % alkoal bai valyum. Ina 1907, Mendeleev ded a di iej a 72 ina St. Petersburg.

Klaad Monie, adawaiz kaal bai Oscar-Claude Monet ar Claude Oscar Monet (14 Novemba 1840 – 5 Disemba 1926) ena di founda a French Impreshanis pientin, ah di muos kansistent ah prolifik praktishana a di filasafi a di muuvment fi expres yu pospektiv bifuo niecha. Di toerm Impreshanizim kom bout frah di taikl a wan a i pientindem, Impreshan, Sonraiz.

Kamik a kamiunikieshan midiom yuuz fi hexpres aidie bai himij, muotaim kombain wid tex ar adaels vijual infamieshan. Kamik friikuentli tek di faam a joxtapuoz siikuens a panil a imij. Noftaim texchual divais laka spiich baluun, kiapshan, ah anomatopeya indikiet dayalag, narieshan, soun ifek, ar adaels infamieshan. Saiz ah arienjment a panil kanchribiut tu naritiv piesin. Kaatuunin ah simila faam a iloschrieshan a di muos kaman imij-mekin miinz ina kamik; fotonavl ar fumeti a wah faam we yuuz fotografik imij. Kaman faam a kamik ingkluud kamik schrip, edituorial kaatuun ah giag kaatuun, ah kamik buk. Sens di liet 20t senchri, boun valyuum laka grafik navl, kamik albom, ah Japaniiz tankōbon bikom ingkriisinli kaman, ah anlain webkamik prolifariet ina di 21s senchri.

Aijropowa ar waata powa (frah di Griik: ύδωρ, ""waata"" ) a powa diraiv frah di enaji a faalin waata ar faas ronin waata, we kiah aanis fi yuusful poerpos.

Deza a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 302 inabitant.

Jamaican Creole: An Historical Introduction to Jamaican Creole by R. B. Le Page and Four Jamaican Creole Texts with Introduction, Phonemic, Transcriptions and Glosses by David de Camp

Sumail Jumieka (Smile Jamaica) a wah Jumiekan projuus telivijan shuo we braadkyaas pah Telivijan Jumieka (TVJ)[1] pah wiikdie frah 6:00 am – 8:30 am (Jumiekan taim).[2] Ia di primier maanin shuo fi di netwok ah provaid pruogramin wid nyuuz ah infamieshan.[3]